alexandrainst/scandi-wiki huggingface dataset:
Bajram Ajeti

Bajram Ajeti (født 5. mai 1989) er en norsk-kosovisk fotballspiller som for tiden er klubbløs etter et opphold hos Umeå FC.

Ajeti har en fortid i rekruttsystemet til Vålerenga Fotball og har tidligere spilt for Mjøndalen, Birkebeineren, Asker, Sandefjord, Kongsvinger, Hamarkameratene, Moss, Bryne og Lillestrøm.

Klubbkarriere 
Etter å ha markert seg positivt under 2. divisjon fotball for menn 2013, avdeling 1 for Asker, med 27 seriemål på 23 kamper, ble Ajeti hentet til Sandefjord Fotball av hans tidligere Asker-trener Lars Bohinen. Den 20. februar 2014 ble han idømt en ti måneder lang fengselsstraff for voldshandlinger som inntraff i Drammen sommeren 2013, og som følge av dette ble ansettelsesforholdet mellom Ajeti og Sandefjord avsluttet. 

I begynnelsen av mars ble han presentert som ny spiller hos Kongsvinger. Hos Kongsvinger spilte han 17 seriekamper i 2. divisjon fotball for menn 2014, avdeling 1 før han ble tvunget til å sone dommen som han ble idømt i februar 2014. Den 10. mai 2015 ble Ajati presentert som ny angrepsspiller for Hamarkameratene. Han debuterte for klubben mot Brumunddal Fotball den 16. mai 2015, hvor han kom inn som innbytter og scoret. 

I slutten av februar 2016 meldte Ajeti og lagkamerat Adnan Haidar overgang fra Hamarkameratene til Moss Fotballklubb. I sommervinduet 2016 ble Ajeti hentet til Bryne FK etter å ha markert seg med 10 mål på 12 kamper i Moss. Etter å ha spilt tolv kamper for Lillestrøm under Eliteserien i fotball for menn 2017 ble Ajeti frigitt fra kontrakten med LSK, hvorpå han umiddelbart signerte under en kontrakt med den svenske klubben Gefle IF på nivå 2.

Referanser

Eksterne lenker 
 
 Spillerprofil hos Fotball.no
 Spillerprofil hos Altomfotball.no
 Spillerprofil hos Nifs.no

Norske fotballspillere
Serbiske fotballspillere
Fotballspillere for Mjøndalen IF
Fotballspillere for Asker Fotball
Fotballspillere for Sandefjord Fotball
Fotballspillere for Kongsvinger IL Toppfotball
Fotballspillere for HamKam
Fotballspillere for Moss FK
Fotballspillere for Bryne FK
Fotballspillere for Lillestrøm SK
Fotballspillere for Gefle IF
Fotballspillere for IF Brommapojkarna
Norske fotballspillere i Sverige
Personer etter føde- eller oppvekststed i Kosovo
Fernanda Forlag

Fernanda Forlag – den gode fortelling er et lite bok-forlag som holder til på Aslakstrøm gård i Aremark. Forlaget ble etablert i 2008, og eies og drives av Sissel Margrethe Børke. Det drives også bokkafé på gården.

Utgivelser 
 1990 - Mannen fra fotografiet.
 1992 – Annas øyne.
 1995 – En kvinnehaters bekjennelser -og andre betraktninger om kjærlighet
 2008 – Tårnsvalene – en roman om livsvalg.
 2010 – Jernporten – en roman om krigen.
 2012: Aremark & Øymark - før og nå. 
 2013: Villa Ametyst - roman om fem generasjoner kvinner. 
 2014: Aremark & Ømark - En prestegjeldsbeskrivelse av sogneprest Einar Diesen.

Planlagte utgivelser  
 Mahjong – og andre kineserier til forlystelse for det moderne vestlige menneske (nettbok). 
 Ti tusen sverd – de kinesiske hemmelige selskapers historie (nettbok).
 Ba Jin: Kalde netter, roman, Gyldendal forlag 1982 – (nyopptrykk)

Eksterne lenker 
www.fernandaforlag.no

Norske forlag
Forlag etablert i 2008
Kultur i Halden
Parkbiografen

Parkbiografen er et tidligere kinobygg fra 1921 i Skien sentrum.

Kino 
Bygget ble kåret til Nordens best lyssatte lokale i 1963. En europeisk kåring av beste kinolyd i 1986 plasserte også biografen øverst på listen. Bygget fungerte som kinolokale frem til 1989.

Konsertlokale 
På begynnelsen av 1990-tallet ble det gjort om til en konsertscene. Biografen hevdes å ha vært en av Norges beste konsertlokaler, spesielt med tanke på de gode lydforholdene.

1001Watt festivalen ble arrangert der i 2000.

I 2005 holdt Kurt Nilsen den aller siste konserten i bygget. Siden har bygget vært plaget med vannskader og generelt forfall.

Bygget ble lagt ut for salg for 7 millioner i 2009 av Roar Fjeld, i 2010 ble kravet redusert til 5,5 millioner. Senere har kultursjefen i Skien, Ragnar Nilssen, gått ut i  Varden og etterlyst krefter som vil bidra med både penger og pågangsmot til å få konsertscenen på beina igjen.

Parkbiografen ble i januar 2011 solgt til BET Eiendom AS. Etter en total oppussing av kulturhusdelen av bygget, ble dette åpnet igjen 1. oktober 2011. 

Målet er å etablere en regional scene for rytmisk musikk, men også arbeide bredt for å skape aktivitet utenom konserter.

Referanser

Kilder 
 http://www.varden.no/kultur/disse-skal-fa-parkbiografen-pa-beina-igjen-1.6007822?startdate=01.10.2011
 http://www.ta.no/pulsen/article5482723.ece
 https://web.archive.org/web/20110412030434/http://www.varden.no/kultur/bar-gutta-skal-drifte-parkbiografen-1.6158101
 https://web.archive.org/web/20111004031843/http://www.varden.no/kultur/full-fyr-i-biografen-1.6529859

Konsertlokaler i Norge
Byggverk i Skien
Kultur i Vestfold og Telemark
John Gilbert

John Gilbert (født John Cecil Pringle 10. juli 1899 i Logan i Utah, død 9. januar 1936 i Hollywood i California) var en amerikansk skuespiller og en stor stjerne i mangfoldige stumfilmer.

Gilbert flyttet til Hollywood som tenåring. I 1921 signerte Gilbert en treårskontrakt med Fox Film Corporation, der han i stor grad ble brukt som en romantisk figur. Noen av hans filmer for Fox inkluderer Monte Cristo, en tilpasning av Greven av Monte Cristo og The Wolf Man som er historien om en mann som tror han myrdet sin forlovedes bror i fylla.

Gilbert giftet seg med skuespillerinnen Leatrice Joy i 1922. De fikk en datter, Leatrice Gilbert Fountain, men det stormfulle ekteskapet varte bare i to år. Paret skilte seg i 1924. I 1926 spilte Gilbert i sin aller første film mot Greta Garbo. Gilbert spilte mot Garbo for siste gang i filmen Dronning Christina (1933), regissert av Rouben Mamoulian. 

Da han døde i 1936, i en alder av 36 år, ble John Gilbert gravlagt på Forest Lawn Memorial Park i Glendale i California. Gilbert ble tildelt en stjerne på Hollywood Walk of Fame ved 1755 Vine Street og i 1994 ble han hedret med å få sitt portrett på et amerikansk frimerke som ble tegnet av karikaturtegner Al Hirschfeld. 

Gilbert var gift fire ganger (inkludert én gang med skuespillerkollega Ina Claire), og han hadde to døtre. Hans datter Leatrice Gilbert Fountain (fra hans ekteskap med stumfilm-skuespillerinnen Leatrice Joy), skrev en kritikerrost biografi om sin fars liv. Denne boken ble publisert i 1985.

Filmografi (utvalg) 
 1922 – Monte Cristo
 1924 – Han, som faar ørefikene
 1925 – Den glade enke
 1925 – Den store parade
 1926 – Eros
 1927 – Den leende kavaler
 1927 – Anna Karenina
 1928 – Innenfor murene
 1928 – Filmens eventyr
 1928 – Den grønne hatt
 1929 – Eros i lenker
 1933 – Dronning Christina
 1934 – Men skibet går videre

Eksterne lenker 
 

Skuespillere fra USA
Stumfilmskuespillere
Hollywood Walk of Fame
Personer fra Logan
Fødsler i 1899
Dødsfall i 1936
Bibomyra idrettspark

Bibomyra idrettspark (tidligere Bibomyra idrettsplass) er en idrettsplass i Våle i Tønsberg kommune i Vestfold og Telemark.
På Bibomyra er det fotballbaner, idrettshall, lysløype m/ skytebane, klubbhus, kiosk og skatepark.

Bibomyra er hjemmebane for IL Ivrig. Re Fotballklubb spiller noen ganger sine hjemmekamper her.

Galleri

Fotnoter

Referanser 

Idrettsanlegg i Vestfold og Telemark
Sport i Tønsberg
Byggverk i Tønsberg
Hayley Westenra

Hayley Dee Westenra (født 10. april 1987) er en sanger (sopran) og låtskriver fra New Zealand. Hun er også UNICEF-ambassadør. Hennes første internasjonale album, Pure, nådde førsteplassen i Storbritannias  UK Classical-listene i 2003 og har solgt mer enn 2 millioner kopier over hele verden. Pure er den raskest solgte internasjonale debut til dags dato, og gjorde Westenra til en internasjonal stjerne allerede som 16-åring. I august 2006 ble hun med i irske musikkgruppen Celtic Woman og deltok på deres CD og DVD kalt Celtic Woman: A New Journey. Hun turnerte med gruppen på deres turne våren 2007. Hun er i tillegg med på Celtic Womans DVD, The Greatest Journey: Essential Collection, som ble gitt ut i 2008. Hayley Westenra har sunget på flere ulike språk, som engelsk, maori, italiensk, irsk, tysk, japansk, walisisk og latin.

Diskografi

Album

Regionale album

Singler

Medvirker på andre utgivelser

Referanser

Litteratur 
 Little, Paul (2005): Hayley Westenra: The World at Her Feet. New Zealand: Penguin Books. ISBN 0-14-301926-0.
 Westenra, Hayley (2007): Hayley Westenra: In Her Own Voice. London: Virgin Books Ltd. ISBN 978-1-905264-20-9.

Eksterne lenker 
 
 
 
  Omtale på CelticWoman.com
  Hayley Westenra på ClassicalX

Klassisk musikk
Newzealandske musikere
Personer fra Christchurch
Rose Magers

Rose Mary Magers-Powell (født 25. juni 1960 i Big Spring i Texas), amerikansk volleyballspiller som deltok i de olympiske leker 1984 i Los Angeles.
   
Magers vant en olympisk sølvmedalje i volleyball under Sommer-OL 1984 i Los Angeles. Hun var med på det amerikanske laget som kom på andreplass i volleyballturneringen for damer bak Kina. De beseiret Peru med 3-0 i semifinalen, men tapte finalen mot Kina med 0-3.

OL-medaljer 
  1984  Los Angeles -  Sølv i volleyball damer  USA

Eksterne lenker 
 

Volleyballspillere fra USA
Medaljevinnere under Sommer-OL 1984
Deltakere for USA under Sommer-OL 1984
Volleyballspillere under Sommer-OL 1984
Fødsler i 1960
Marko Tomasović

Marko Tomasović (født 10. november 1981) er en kroatisk amatørbokser, som konkurrerer i vektklassen super tungvekt. Tomasović har ingen større internasjonale resultater, og fikk sin olympiske debut da han representerte Kroatia under Sommer-OL 2008. Her ble han slått ut i første runde av Roberto Cammarelle fra Italia i vektklassen super tungvekt. Han deltok også i Verdensmesterskapet i 2007 i Chicago, USA der han tapte i første runde mot David Price.

Eksterne lenker 
 

Kroatiske boksere
Boksere under Sommer-OL 2008
Deltakere for Kroatia under Sommer-OL 2008
Fødsler i 1981
Juninho Paulista

Osvaldo Giroldo Júnior (født 22. februar 1973 i São Paulo), bedre kjent som Juninho, eller Juninho Paulista, er en brasiliansk tidligere fotballspiller.

I løpet av sin profesjonelle karriere spilte Juninho for de brasilianske klubbene São Paulo FC, Vasco da Gama, Palmeiras, CR Flamengo, og også den engelske klubben Middlesbrough F.C., den spanske klubben Atlético Madrid, Celtic F.C. i Skottland og Sydney FC i Australia.

Juninho spilte også 50  fra 1995 til 2003, og vant VM i fotball 2002 og fikk bronsemedalje i Sommer-OL 1996.

Referanser og noter

Eksterne lenker 
 

Brasilianske fotballspillere
Spillere i Fotball-VM 2002
Medaljevinnere under Sommer-OL 1996
Deltakere for Brasil under Sommer-OL 1996
Fotballspillere under Sommer-OL 1996
Fotballspillere for São Paulo FC
Fotballspillere for Middlesbrough FC
Fotballspillere for Atlético Madrid
Fotballspillere for CR Vasco da Gama
Fotballspillere for Clube de Regatas do Flamengo
Fotballspillere for Celtic FC
Fotballspillere for SE Palmeiras
Fotballspillere for Sydney FC
Personer fra São Paulo
Verdensmestere i fotball
Olympiske medaljevinnere i fotball
Jim Dandy

Jim Dandy er en sang skrevet av Lincoln Chase som ble spilt inn og gitt ut på singel med Lavern Baker i 1956. Singelen kom på 1.-plass i USA.

Ann-Margret spilte inn sangen og ga den ut på b-siden av singelen I Was Only Kidding i 1962. Sangen ble gitt ut på albumet The Vivacious One'' senere samme år.

Ann-Margret-sanger
Sanger fra 1956
Singler fra 1956
Vålerenga Håndball

Vålerenga Håndball er en del av Vålerengens Idrettsforening. Vålerenga Håndball sitt herrelaget rykket på to år fra 2008 til 2010 opp fra 2. divisjon til eliteserien, (Postenligaen) men rykket ned igjen etter én sesong etter to uavgjorte kamper og bare to poeng. Laget spilte to sesonger i 1 divisjon, men rykket ned på grunn av økonomisk rot fra en gruppe personer som ønsket en elitesatsing, klubben gikk neste over ende på grunn av denne feilvurdering. To år etter er klubben på rett vei økonomisk og organisatorisk, nå arbeider klubben med å løfte det sportslige i et langsiktig perspektiv.

Eksterne lenker 
 
 Vålerenga Håndballs historie

Håndballag i Norge
Vålerenga Håndball
Historisk Tidsskrift (Danmark)

Historisk Tidsskrift er et dansk tidsskrift for historisk forskning og ble stiftet av Christian Molbech i 1840. For tiden (2010) kommer det ut to hefter i året.

Christian Molbech var første redaktør av tidsskriftet.

Årganger av tidsskriftet som er eldre enn 10 år er lagt ut på det Kongelige Biblioteks portal tidsskrift.dk.

Eksterne lenker 
 
 Årgangene 1840-1997 på tidsskrift.dk

Tidsskrifter om historie
Publikasjoner etablert i 1840
1840 i Danmark
Randy Lewis

Randy Lewis (født 29. desember 1958), amerikansk bryter som deltok i de olympiske leker 1984 i Los Angeles.

Lewis ble olympisk mester i bryting under Sommer-OL 1984 i Los Angeles. Han vant vektklassen, fjærvekt opp til 62 kg, i fristil. I finalen beseiret han Kosei Akaishi fra Japan.

OL-medaljer 
  1984  Los Angeles -  Gull i bryting, fristil fjærvekt  USA

Eksterne lenker 
 

Brytere fra USA
Medaljevinnere under Sommer-OL 1984
Deltakere for USA under Sommer-OL 1984
Brytere under Sommer-OL 1984
Olympiske mestere for USA
Bruce Baumgartner

Bruce Robert Baumgartner (født 2. november 1960 i Haledon i New Jersey), amerikansk bryter som deltok i de olympiske leker 1984 i Los Angeles, 1988 i Seoul, 1992 i Barcelona og 1996 i Atlanta.
   
Baumgartner ble olympisk mester i bryting i Sommer-OL 1984 i Los Angeles. Han vant den tyngste vektklassen, supertungvekt over 100 kg, i fristil. I finalen beseiret han Robert Molle fra Canada. 

Åtte år senere, i sommer-OL 1992 i Barcelona, vant han en ny olympisk gullmedalje i supertungvekt i bryting fristil.

Han ble verdensmester i bryting tre ganger, 1986 i Budapest, 1993 i Toronto og 1995 i Atlanta.

OL-medaljer 
  1984  Los Angeles -  Gull i bryting, fristil supertungvekt  USA
  1992  Barcelona -  Gull i bryting, fristil supertungvekt  USA
  1988  Seoul -  Sølv i bryting, fristil supertungvekt  USA
  1996  Atlanta -  Bronse i bryting, fristil supertungvekt  USA

Eksterne lenker 
 

Brytere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Brytere under Sommer-OL 1984
Medaljevinnere under Sommer-OL 1988
Deltakere for USA under Sommer-OL 1988
Brytere under Sommer-OL 1988
Medaljevinnere under Sommer-OL 1992
Deltakere for USA under Sommer-OL 1992
Brytere under Sommer-OL 1992
Medaljevinnere under Sommer-OL 1996
Deltakere for USA under Sommer-OL 1996
Brytere under Sommer-OL 1996
Fødsler i 1960
Johan Jacobsen

Johan Jacobsen (født 14. mars 1912 i Aarhus, død 7. juli 1972 i København) var en dansk filmregissør.

Jacobsens film Soldaten og Jenny fra 1947 mottok Bodilprisen for beste danske film i 1948. I 2006 ble den tatt opp i Danmarks kulturkanon under film.

Referanser

Eksterne lenker 
 

Danske regissører
Personer med enkeltverk i den danske kulturkanonen
Personer fra Aarhus
Bjarne Henning-Jensen

Bjarne Henning-Jensen (født 6. oktober 1908, død 21. februar 1995) var en dansk filmregissør og manuskriptforfatter som instruerte mange kjente filmer, særlig i 1940- og 1950-årene. 

Henning-Jensen startet sin karriere som skuespiller i Odense, Århus og på Riddersalen i København. 

I 1940 ble han ansatt ved Nordisk Film og her begynte han å lage egne filmer. Under krigen instruerte han en rekke korte dokumentarfilmer med titler som Brunkul, Sukker, Papir og De Danske Sydhavsøer. Den første egentlige spillefilmen var Når man kun er ung og etter krigen fikk han sitt gjennombrudd med filmatiseringen av Martin Andersen Nexøs Ditte Menneskebarn, fra 1946.

Han skrev manuskripter og instruerte flere filmer de påfølgende årene, men fra begynnelsen av 1960-årene ebbet karrieren ut. 

Filmen Ditte Menneskebarn er tatt opp i Danmarks kulturkanon under film.

Referanser

Eksterne lenker 
 
 Den store danske
 

Danske regissører
Personer med enkeltverk i den danske kulturkanonen
Personer fra København
Liste over mottakere av Sveriges Riksbanks pris i økonomisk vitenskap til minne om Alfred Nobel

Listen over mottakere av Sveriges Riksbanks pris i økonomisk vitenskap til minne om Alfred Nobel er en oversikt over alle personer som har mottatt Sveriges Riksbanks pris i økonomisk vitenskap til minne om Alfred Nobel siden den første tildelingen i 1969. Prisen blir delt ut hvert år av Kungliga Vetenskapsakademien til forskere innenfor samfunnsøkonomi. 

Prisen blir ofte omtalt som Nobelprisen i økonomi til tross for at prisen ikke er en av de fem nobelprisene som Alfred Nobel etablerte gjennom sitt testamente. Prisen blir likevel delt ut sammen med de fire andre akademiske nobelprisene på en årlig tilstelning i Stockholm den 10. desember, Alfred Nobels dødsdag. Prisen ble etablert i 1968 av Sveriges Riksbank i anledning bankens 300-årsjubileum, med første utdeling i 1969, og har siden den gang blitt delt ut hvert år. De første mottakere av prisen var nordmannen Ragnar Frisch og nederlenderen Jan Tinbergen. Hver mottaker mottar en medalje, et diplom og en pengesum av variabel størrelse. Frisch og Tinbergen mottok 375 000 svenske kroner, som tilsvarer 2 871 041 svenske kroner i desember 2007. Prisvinneren i 2008, Paul Krugman, mottok 10 000 000 svenske kroner. 

Til og med 2017 har det blitt delt ut 49 priser til 79 personer. Per 2014 har ni priser har gått til fagfeltet makroøkonomi, mer enn noen annet fagfelt. Universitetet i Chicago har 13 prisvinnere og er med det den institusjonen som har flest riksbankprisvinnere tilknyttet seg. Den første kvinnen som fikk prisen var Elinor Ostrom i 2009. Tre nordmenn er blitt tildelt prisen. Foruten Ragnar Frisch i 1969 fikk Trygve Haavelmo prisen i 1989, mens Finn E. Kydland fikk prisen i 2004 (sammen med amerikanske Edward C. Prescott). Frisch og Haavelmo var tilknyttet Universitetet i Oslo, mens Kydland er tilknyttet Carnegie Mellon University og University of California, Santa Barbara, med bistilling ved Norges handelshøyskole.

Prisvinnere

Referanser

Eksterne lenker

 Sveriges Riksbanks pris i økonomisk vitenskap til minne om Alfred Nobel offisiell side
 Kungliga Vetenskapsakademiens offisielle side
 Official website of the Nobelstiftelsen

 
Nobelprisvinnere i økonomi
Etableringer i 1965
James Martinez

James Michael «Jim» Martinez (født 14. november 1958), amerikansk bryter som deltok i de olympiske leker 1984 i Los Angeles.
 
Martinez vant en olympisk bronsemedalje i bryting under Sommer-OL 1984 i Los Angeles. Han kom på tredjeplass i vektklassen, lettvekt opp til 68 kg i gresk-romersk stil bak Vlado Lisjak fra Jugoslavia og Tapio Sipilä fra  Finland.

OL-medaljer 
  1984  Los Angeles -  Bronse i bryting, lettvekt gresk-romersk stil  USA

Eksterne lenker 
 

Brytere fra USA
Medaljevinnere under Sommer-OL 1984
Deltakere for USA under Sommer-OL 1984
Brytere under Sommer-OL 1984
Fødsler i 1958
Lynette Woodard

Lynette Woodard (født 12. august 1959 i Wichita i Kansas), amerikansk basketballspiller som deltok i de olympiske leker 1984 i Los Angeles.

Woodard ble olympisk mester i basketball under Sommer-OL 1984 i Los Angeles. Hun var med på det amerikanske laget som vant basketballturneringen for damer foran Sør-Korea og Kina.

Det var seks nasjoner som deltok i basketballturneringen for damer. En innledende enkeltserie der alle lagene møttes en gang. USA vant alle fem kampene i den innledende runden og Sør-Korea ble nummer to. De to lagene møttes i finalen og USA vant med 85-55 og var dermed olympiske mestere i basketball.

OL-medaljer 
  1984  Los Angeles -  Gull i basketball, damer  USA

Referanser

Eksterne lenker 
 

Basketballspillere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Basketballspillere under Sommer-OL 1984
Medlemmer av Naismith Memorial Basketball Hall of Fame
Olympiske medaljevinnere i basketball
Teresa Edwards

Teresa Edwards (født 19. juli 1964 i Cairo i Georgia), amerikansk basketballspiller som deltok i de olympiske leker 1984 i Los Angeles, 1988 i Seoul, 1992 i Barcelona, 1996 i Atlanta og 2000 i Sydney.
 
Edwards ble olympisk mester i basketball under Sommer-OL 1984 i Los Angeles. Hun var med på det amerikanske laget som vant basketballturneringen for damer foran Sør-Korea og Kina.

Det var seks nasjoner som deltok i basketballturneringen for damer. En innledende enkeltserie der alle lagene møttes en gang. USA vant alle fem kampene i den innledende runden og Sør-Korea ble nummer to. De to lagene møttes i finalen og USA vant med 85-55 og var dermed olympiske mestere i basketball.

Edwards vant ytterligere tre olympiske gull- og en bronsemedalje i de fire påfølgende olympiske lekene. Hun avla den olympiske ed på vegne av deltakerne innfor de olympiske lekene i Atlanta 1996.

OL-medaljer 
  1984  Los Angeles -  Gull i basketball, damer  USA
  1988  Seoul -  Gull i basketball, damer  USA
  1996  Atlanta -  Gull i basketball, damer  USA
  2000  Sydney -  Gull i basketball, damer  USA
  1992  Barcelona -  Bronse i basketball, damer  USA

Referanser

Eksterne lenker 
 

Basketballspillere fra USA
Olympiske mestere for USA
Medaljevinnere under Sommer-OL 1984
Deltakere for USA under Sommer-OL 1984
Basketballspillere under Sommer-OL 1984
Medaljevinnere under Sommer-OL 1988
Deltakere for USA under Sommer-OL 1988
Basketballspillere under Sommer-OL 1988
Deltakere for USA under Sommer-OL 1992
Basketballspillere under Sommer-OL 1992
Deltakere for USA under Sommer-OL 1996
Basketballspillere under Sommer-OL 1996
Deltakere for USA under Sommer-OL 2000
Basketballspillere under Sommer-OL 2000
Fødsler i 1964
Olympiske medaljevinnere i basketball
Piratulveedderkopper

se tekst i artikkelen 

Piratulveedderkopper (Pirata) er en slekt av edderkopper i gruppen ulveedderkopper (Lycosidae). De finnes helst på fuktige steder, nær dammer og vassdrag.

Utseende 
Piratulveedderkopp-artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Systematisk inndeling med europeiske arter 
Slekten piratulveedderkopper er en gruppe som består av minst 90 arter i verden. I Norge er det registrert tre arter. Myrpiratedderkopp Piratula hygrophila og spraglepiratedderkopp Piratula insularis var tidligere i slekten Pirata, men ble i 2011 flyttet til en ny slekt, Piratula.

 edderkopper
 Opisthothelae 
 araneomorfe edderkopper (Araneomorphae) 
 Neocribellata [= Labidognatha]
 Entelegynae 
 ulveedderkopper (Lycosidae)
 piratulveedderkopper Pirata Sundevall, 1833
 Pirata latitans (Blackwell)
 tjernpiratedderkopp Pirata piraticus (Clerck, 1757) – finnes i Norge og er den vanligste arten
 brempiratedderkopp Pirata piscatorius (Clerck, 1757) – finnes i Norge
 FuktpiratedderkoppPirata uliginosus (Thorell, 1856) – finnes i Norge
 Pirata tenuitarsis (Simon)

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Pirata (tysk)
 Omelko, M.M.; Marusik, Yu.M. & Koponen, S. 2011. A survey of the Palaerctic Lycosidae (Aranei). 8. The genera Pirata Sundevall, 1833 and Piratula Roewer, 1960 in the Russian Far East. Arthropoda Selecta 20(3): 195-232 pdf 
 Aakra, Kjetil. 2004. En innføring i edderkoppenes verden. Insekt-Nytt 29 (1/2) side 43

Eksterne lenker 
 
 Edderkoppkroken. Nettside om norske edderkopper, med mange bilder, ved Glenn Halvor Morka
 Nettside om europeiske arter, ved Jørgen Lissner 
 Nettside med mange bilder, ved Ed Nieuwenhuys
 Nettside om australske arter

Ulveedderkopper
Dyr formelt beskrevet av Carl Jacob Sundevall
Edderkoppdyr formelt beskrevet i 1833